b'\n_START_ARTICLE_\nMaria Obretin\n_START_SECTION_\nBiografie\n_START_PARAGRAPH_\nMaria s-a n\xc4\x83scut \xc3\xaen C\xc4\x83l\xc4\x83ra\xc8\x99i la 4 ianuarie 1978. A urmat \xc8\x99coala elementar\xc4\x83 \xc8\x99i secundar\xc4\x83, apoi Liceul Mihai Eminescu \xc3\xaen ora\xc8\x99ul natal. Decis\xc4\x83 de a deveni actri\xc8\x9b\xc4\x83 \xc3\xaenc\xc4\x83 de la 6 ani \xc8\x99i jum\xc4\x83tate, a intrat la Facultatea de litere din Bucure\xc8\x99ti, sec\xc8\x9bia limbi clasice, pentru a a\xc8\x99tepta creativ \xc8\x99i instructiv trei ani \xc3\xaentruc\xc3\xa2t dorea s\xc4\x83 fie \xc3\xaen clasa profesoarei Sanda Manu. A intrat la actorie din prima \xc3\xaencercare \xc8\x99i a terminat facultatea \xc3\xaen 2003 la clasa profesorilor Sanda Manu \xc8\x99i Ion Cojar. A continuat cu un masterat la clasa profesorului Adrian Pintea \xc3\xaen perioada 2003 - 2006._NEWLINE_\xc3\x8en 2005 s-a num\xc4\x83rat printre membri fondatori ai Teatrului Desant, o entitate teatral\xc4\x83, crea\xc8\x9bia unui grup de tineri oameni de teatru, actori, regizori, designeri de decoruri \xc8\x99i costume, suneti\xc8\x99ti, etc._NEWLINE_Ca actri\xc8\x9b\xc4\x83 de scen\xc4\x83 a jucat pe scenele multor teatre, dar \xc8\x99i pe scenele teatrului independent.'